ᱠᱟᱭᱨᱟ

ᱠᱟᱭᱨᱟ ᱫᱚ ᱫᱷᱟᱹᱨᱛᱤ ᱨᱮᱱᱟᱜ ᱟᱹᱰᱤ ᱧᱩᱛᱩᱢᱟᱱ ᱡᱚ ᱠᱟᱱᱟ ᱾ ᱩᱨᱜᱩᱢ ᱦᱚᱭᱫᱟᱜ ᱫᱤᱥᱚᱢ ᱠᱚᱨᱮ ᱠᱟᱭᱨᱟ ᱫᱚ ᱡᱟᱹᱥᱛᱤ ᱦᱩᱭᱩᱜᱼᱟ ᱾ ᱮᱛᱚᱢ ᱥᱟᱢᱟᱝ ᱮᱥᱤᱭᱟ ᱜᱮ ᱠᱟᱭᱨᱟ ᱨᱮᱭᱟᱜ ᱡᱟᱱᱟᱢ ᱡᱟᱜᱟ ᱦᱤᱥᱟᱹᱵᱽ ᱛᱮᱠᱚ ᱞᱮᱠᱷᱟᱭᱟ ᱾ ᱠᱚᱞᱚᱢᱵᱤᱭᱟ ᱞᱮᱠᱟᱱ ᱞᱮᱴᱤᱱ ᱟᱢᱮᱨᱤᱠᱟᱱ ᱫᱤᱥᱚᱢ ᱠᱚᱨᱮ ᱠᱟᱭᱨᱟ ᱫᱚ ᱢᱩᱬᱩᱛ ᱟᱹᱠᱷᱨᱤᱧ ᱡᱚ ᱠᱟᱱᱟ ᱾

 ᱠᱟᱭᱨᱟ ᱫᱟᱨᱮ 
ᱠᱟᱭᱨᱟ ᱫᱟᱨᱮ ᱫᱚ ᱢᱤᱫ ᱡᱟᱝ ᱨᱚᱦᱚᱭ ᱫᱟᱨᱮ ᱠᱟᱱᱟ ᱾ ᱚᱛ ᱞᱟᱛᱟᱨ ᱨᱮ ᱡᱟᱝ ᱥᱮ ᱨᱮᱦᱮᱛ ᱛᱟᱦᱮᱸᱱᱟ ᱟᱨ ᱪᱮᱛᱟᱱ ᱨᱮ ᱡᱤᱞᱤᱧ ᱜᱮ ᱫᱟᱨᱮ ᱛᱟᱦᱮᱸᱱᱟ ᱾ ᱠᱟᱭᱨᱟ ᱫᱟᱨᱮ ᱟᱨ ᱡᱚ ᱵᱟᱱᱟᱨ ᱜᱮ ᱦᱟᱹᱨᱭᱟᱹᱲ ᱜᱮᱭᱟ ᱾ ᱵᱮᱨᱮᱞ ᱨᱮ ᱫᱚ ᱠᱟᱭᱨᱟ ᱦᱟᱹᱨᱭᱟᱹᱲ ᱟᱨ ᱵᱤᱞᱤ ᱞᱮᱱ ᱠᱷᱟᱱ ᱥᱟᱥᱟᱝ ᱚᱜᱼᱟ ᱾

 ᱡᱟᱹᱛ 
ᱠᱟᱭᱨᱟ ᱫᱟᱨᱮ ᱨᱮᱱᱟᱜ ᱕᱐ ᱜᱚᱴᱟᱝ ᱡᱟᱹᱛ ᱢᱮᱱᱟᱜᱼᱟ ᱾ ᱪᱟᱢᱯᱟ, ᱪᱤᱱᱤ ᱪᱟᱢᱯᱟ, ᱥᱟᱜᱚᱨ, ᱥᱚᱵᱽᱨᱤ ᱮᱢᱟᱱ ᱛᱮᱭᱟᱜ ᱱᱟᱱᱟ ᱦᱩᱱᱟᱹᱨ ᱠᱟᱭᱨᱟ ᱧᱮᱞᱚᱜᱼᱟ ᱾

 ᱜᱩᱱ 
ᱠᱟᱭᱨᱟ ᱨᱮ ᱟᱹᱰᱤ ᱟᱭᱢᱟ ᱜᱩᱱ ᱢᱮᱱᱟᱜᱼᱟ ᱾ ᱢᱤᱫᱴᱟᱹᱝ ᱯᱩᱨᱟᱹᱴ ᱠᱟᱭᱨᱟ ᱨᱮ ᱑᱐᱐ ᱠᱮᱞᱚᱨᱤ ᱫᱟᱲᱮ ᱢᱮᱱᱟᱜᱼᱟ ᱾

 ᱟᱵᱟᱫᱽ 
ᱠᱟᱭᱨᱟ ᱫᱚ ᱥᱮᱨᱢᱟᱨᱮ ᱯᱮ ᱫᱷᱟᱣ ᱨᱚᱦᱚᱭ ᱜᱟᱱᱚᱜᱼᱟ ᱾ ᱡᱟᱱᱩᱣᱟᱨᱤ ᱠᱷᱚᱱ ᱢᱟᱨᱪ, ᱢᱟᱨᱪ ᱠᱷᱚᱱ ᱢᱮ ᱟᱨ ᱥᱮᱯᱴᱮᱢᱵᱚᱨ ᱠᱷᱚᱱ ᱱᱚᱵᱷᱮᱢᱵᱚᱨ ᱱᱚᱣᱟ ᱯᱮ ᱚᱠᱛᱚᱨᱮ ᱠᱟᱭᱨᱟ ᱠᱚ ᱨᱚᱦᱚᱭᱟ ᱾ ᱠᱟᱭᱨᱟ ᱨᱚᱦᱚᱭ ᱞᱟᱹᱜᱤᱫ ᱠᱷᱮᱛ ᱵᱟᱲᱜᱮ ᱟᱹᱰᱤ ᱢᱚᱡᱛᱮ ᱥᱤ ᱞᱟᱜᱟᱣᱜᱼᱟ ᱾ ᱚᱱᱟ ᱛᱟᱭᱚᱢ ᱢᱤᱫ ᱥᱟᱹᱨᱛᱮ ᱛᱷᱚᱲᱟ ᱜᱟᱱ ᱯᱷᱟᱸᱠ ᱯᱷᱟᱸᱠ ᱫᱟᱨᱮ ᱨᱚᱦᱚᱭ ᱞᱟᱹᱜᱤᱫ ᱜᱷᱟᱰᱞᱟᱜ ᱠᱚ ᱞᱟᱭᱟ ᱾ ᱜᱷᱟᱰᱞᱟᱜ ᱞᱟ ᱵᱟᱲᱟ ᱠᱟᱛᱮ ᱥᱟᱨ ᱠᱳᱠᱲᱳ ᱮᱢᱟ ᱟᱨ ᱦᱟᱥᱟ ᱛᱮᱠᱳ ᱯᱚᱴᱚᱢᱠᱟᱜᱼᱟ ᱾ ᱑᱕ ᱢᱟᱦᱟᱸ ᱛᱟᱭᱚᱢ ᱯᱚᱴᱚᱢ ᱦᱟᱥᱟ ᱚᱪᱚᱜ ᱠᱟᱛᱮ ᱪᱟᱨᱟ ᱫᱟᱨᱮᱠᱚ ᱨᱚᱦᱚᱭᱟ ᱾ ᱛᱟᱭᱚᱢᱛᱮ ᱑᱕-᱒᱐ ᱢᱟᱦᱟᱸ ᱯᱚᱨ ᱯᱚᱨ ᱫᱟᱜ ᱟᱨᱮᱡ ᱞᱟᱜᱟᱜᱼᱟ ᱾

 ᱵᱟᱦᱨᱮ ᱡᱚᱱᱚᱲ 
 Kew plant profile: Musa acuminata (banana)
 Articles on banana trade at Agritrade 

ᱥᱟᱹᱠᱷᱭᱟᱹᱛ

ᱛᱷᱚᱠ:ᱡᱚ
ᱛᱷᱚᱠ:ᱫᱟᱨᱮ
ᱛᱷᱚᱠ:ᱵᱷᱟᱨᱚᱛ ᱫᱤᱥᱚᱢ ᱨᱮᱱᱟᱜ ᱫᱟᱨᱮ